
Előterjesztés Zalakaros Város Önkormányzat Képviselőtestületének 2022. szeptember 22-én tartandó ülésére

[bookmark: _Hlk5802732][bookmark: _Hlk113607981][bookmark: _Hlk113611154]Tárgya: Tájékoztatás és döntés önkormányzati tulajdonú ingatlanok felújítása és karbantartási terv tárgyában, tájékoztatás intézmények energiatakarékossági elképzeléseiről

Készítette: Városfejlesztési Osztály

Tisztelt Képviselőtestület!

I. Tájékoztatás és döntés önkormányzati tulajdonú ingatlanok felújítása és karbantartási terv tárgyában

A Képviselőtestület 125/2022. (VIII.24.) számú határozatával arról döntött, hogy a Zalakaros, Hegyalja u. 109. szám alatti és a Zalakaros, Hegyalja u. 111. szám alatti ingatlanok értékesítéséből befolyó bevételt ingatlan felújítási céllal az önkormányzat 2022. évi költségvetésének céltartalékába helyezi és  felkérte a Hivatalt, hogy a Zrínyi u. 2. szám alatti épület, valamint a Liget u. 28. alatti lakások felújítására készítsen döntési javaslatot, költségtervvel az elkülönített céltartalék terhére.

A helyszíni bejáráson tapasztaltak alapján az alábbi műszaki beavatkozásokat javasoljuk, ajánljuk megvitatásra.

Zrínyi u. 2. szám alatti épület (Szolgáltató Ház) esetén: 

Energetikai és fűtésrekonstrukciós terv készíttetése:
1. Azon célból, hogy szakmailag megalapozott legyen az ingatlan eladásokból származó beruházási források energiahatékonysági intézkedések kivitelezésére fordítása, egy egzakt, műszakilag jól definiált kiviteli tervdokumentációra és energetikai tanúsítványra van szükség. Műszaki minimumként megfogalmazható, hogy a helyszíni szemle alkalmával felmerült „kazán áthelyezéshez” is kell, egy kéménybélelési terv, belső gázterv, új fűtési osztó-gyűjtő terv legalább, amit a kivitelező beárazás, versenyeztetés után megvalósíthat.
2. Számszakilag is kimutatható legyen az épület műszaki állapotába történő energetikai hatékonyságot fokozó beavatkozások, így azt legalább egy energetikai tanúsítvánnyal, részletesebb esetben energetikai tervvel érdemes alátámasztani. Pályázati források lehívása esetén elengedhetetlen egy energetikai kiinduló állapot meghatározása, amit pedig a jelenleg jogszabályi környezet egy HET (Hitelesített Energetikai Tanúsítvány) meglétében definiál.
3. Egy magasabb színvonalú hasznosítása esetén szükséges az épület felújításával kapcsolatos komplex műszaki kiviteli tervdokumentáció elkészítése (testületi döntést igényel a terv tartalma / új fűtési rendszer, hőszivattyúk, napelemek alkalmazása, helyiségek újra definiálása, funkcióváltás, a zöldterület mutatója jelenleg helyi önkormányzati rendeletet sért, vízelvezetésének megoldása, parkolásának megoldása, közterülettel való viszonyának rendezése, ingatlan eladásának hosszú távú elvetésének rögzítése). Egy komplex kiviteli tervdokumentáció ad csak egzakt műszaki tartamot és árazatlan költségvetést az épület – mint önkormányzati vagyon – hosszú távú értékmegőrzésének céljából.
4. Különféle pályázati forrásoknak a felkutatása, lehívása. Ehhez kimondottan nagy megalapozottságot egy komplex kiviteli tervdokumentáció tud csak nyújtani, addig nincs egzakt műszaki tartam és árazatlan költségvetés, addig csak irányszámok sejthetők.



Javasolt műszaki beavatkozások kivitelezése:
1. Energetikus által készített energetikai tervvel és/vagy előzetes energetikai tanúsítvánnyal alátámasztott, vagy gázüzemű épületgépészeti rendszerek tervezője által definiált kémény béléscsövezés, gázkazán áthelyezés, új fűtési gyűjtő-osztó kialakítás, hőleadó felület bővítés, csere kivitelezése.
2. Energetikus által készített energetikai tervvel és/vagy előzetes energetikai tanúsítvánnyal alátámasztott 2 rétegű üvegezés cseréje a fa nyílászárókban 3 rétegű, modern, 4 low-e ÷ 12 arg ÷ 4 float ÷ 12 arg ÷ 4 low-e üvegezésre. A nyílászárók vasalatának felülvizsgálata, megerősítése. A fa nyílászárók felületkezelése. Tömítő gumik cseréje.
3. Energetikus által készített energetikai tervvel és/vagy előzetes energetikai tanúsítvánnyal alátámasztott zsalugáter felszerelés. A nyári túlmelegedés kockázata a globális felmelegedés hatására évről évre nagyobb mértékű, illetve a téli hidegek ellen is jó külső védelmet nyújt, egy zárható lamellás fa vagy alumínium nyíló zsalugáter felszerelése. A zsalugáter megjelenésének formáját a város főépítészének jóvá kell hagynia.
4. Belső válaszfal és ajtó építése a pince ÷ lépcsőház légterébe a felső szint lezárása.
5. Felesleges antennák leszerelése, az esztétikailag nem megfelelő kábelvezetés javítása.
6. Az épület villamos energiaigényének megtámogatása HKME napelemes rendszer telepítésével, megmaradó összeg függvényében. (engedély beszerzése a kivitelező feladata lenne)

Költségbecslés előzetesen:
0. Bruttó 550.000,- Ft energetikai és épületgépészeti tervezési díj.
1. Kémény béléscsövezése, épületgépészeti átalakítások: br.1.450.000,- Ft.
2. Nyílászáró felújítás és 3 rétegű üvegezésre történő csere: br. 2.600.000,- Ft
3. Színazonos és felületi strukturált fa vagy alumínium zsalugáter: br. 2.100.000,- Ft.
4. Belső válaszfal és ajtó építése a felső szint lezárására: br. 800.000,- Ft.
5. Felesleges antennák leszerelése, az esztétikai javítása: br. 500.000,- Ft.
6. HMKE napelemes rendszer telepítése: br. 1.650.000,- Ft )
7. Műszaki ellenőr, mint mérnöki szolgáltatás díja: br. 370.000,- Ft

Mindösszesen: bruttó 10.020.000,- Ft


Liget u. 28. alatti lakások (iskola épület 4db szolgálati lakás) esetén: 

Energetikai és fűtésrekonstrukciós terv készíttetése:
1. Azon célból, hogy szakmailag megalapozott legyen az ingatlan eladásokból származó beruházási források energiahatékonysági intézkedések kivitelezésére fordítása, egy egzakt, műszakilag jól definiált kiviteli tervdokumentációra és energetikai tanúsítványra van szükség. Műszaki minimumként megfogalmazható, hogy a helyszíni szemle alkalmával felmerült „fűtési rendszer modernizációjához” is kell, egy kéménybélelési terv, belső gázterv, új fűtési osztó-gyűjtő terv legalább, amit a kivitelező beárazás, versenyeztetés után megvalósíthat. A gázszolgáltatás bizonytalansága miatt a 3-as pontban javasolt megoldás gazdaságosabb üzemeltetést biztosít az önkormányzat számára.
2. Számszakilag is kimutatható legyen az épület műszaki állapotába történő energetikai hatékonyságot fokozó beavatkozások, így azt legalább egy energetikai tanúsítvánnyal, részletesebb esetben energetikai tervvel érdemes alátámasztani. Pályázati források lehívása esetén elengedhetetlen egy energetikai kiinduló állapot meghatározása, amit pedig a jelenleg jogszabályi környezet egy HET (Hitelesített Energetikai Tanúsítvány) meglétében definiál.
3. Egy magasabb színvonalú felújítás esetén szükséges az épületrész felújításával kapcsolatos komplex műszaki kiviteli tervdokumentáció elkészítése. Ezen terv tartalmazza az új fűtési rendszer, hőszivattyú, napelemek telepítését, helyiségek újra definiálása, válaszfalak arányosabb kiosztását és élettér érzés növelését. A tetőhéjazat felújítására külön szakági vízszigetelési terv kell, hogy készüljön az iskolával közös tetőszerkezet miatt. Egy komplex kiviteli tervdokumentáció ad csak egzakt műszaki tartamot és árazatlan költségvetést az épület – mint önkormányzati vagyon – hosszú távú értékmegőrzésének céljából.
4. Különféle pályázati forrásoknak a felkutatása, lehívása. Ehhez kimondottan nagy megalapozottságot egy komplex kiviteli tervdokumentáció tud csak nyújtani, addig nincs egzakt műszaki tartam és árazatlan költségvetés, addig csak irányszámok sejthetők.

Javasolt műszaki beavatkozások kivitelezése:
1. Épületgépészeti tervező által készített és előzetes energetikai tanúsítvánnyal alátámasztott, hőszivattyús fűtési és hűtési rendszer kiépítése.
2. HMKE napelemes rendszer telepítése, melynek engedélyezése a kivitelező feladata lesz.
3. Tetőhéjalás hőszigetelt és vízzáró felújítása.
4. Bejárati ajtók cseréje.
5. Az átalakítássokkal járó belsőépítészeti munkák kivitelezése.
6. Piperetakarítás és visszabútorozás (elszállítása a mobiliáknak a kivitelezés indításakor ebben a tételben számolandó)
 
Költségbecslés előzetesen:
0. Bruttó 650.000,- Ft energetikai és épületgépészeti tervezési díj.
1. Hőszivattyús fűtési és hűtési rendszer kiépítése: br. 4×850.000,- Ft = 3.400.000,- Ft
2. HMKE napelemes rendszer telepítése: br. 4×720.000,- Ft = 2.880.000,- Ft .
3. Tetőhéjalás hőszigetelt és vízzáró felújítása:
a. Lokális javítások a kényes tetőszerkezeti felépítmények körül: br. 4×550.000,- Ft = 2.200.000,- Ft
b. Azbesztmentesítés és új héjalás szakszerű felhelyezése a szükséges csomóponti kiadásokkal: 18.000.000,- Ft
4. Bejárati ajtók cseréje: br. 4×320.000,- Ft = 1.280.000,- Ft
5. Az átalakítássokkal járó belsőépítészeti munkák kivitelezése: br. 4×630.000,- Ft = 2.520.000,- FT
6. Piperetakarítás és visszabútorozás: br. 330.000,- Ft
7. Műszaki ellenőr, mint mérnöki szolgáltatás díja: br. 460.000,- Ft

			Mindösszesen: bruttó 13.070.000,- Ft (3.a esetén)
			Mindösszesen: bruttó 28.870.000,- Ft (3.b esetén)

A költségbecslés 3.a. pontjában szerepeltetett összeg a lokális javításokat takarja a kényes, tetőszerkezeti felépítmények körül. 
Nagyon esedékes (több mint 32éves az az azbesztcement tartalmú tető) az önkormányzati 4 db lakás feletti tetőhéjalás rekonstrukciója, modernizálása, azért hogy további értékvesztése az önkormányzati vagyonnak ne álljon fent, ennek költségét tartalmazza a 3.b. pont az alábbiak szerint.
A 2020-as tárgyévben erre becsült br. 18 millió Ft-os felújítási költség egy csökkentett műszaki tartalommal képzelhető el. Szemlénk során úgy ítéltem meg, hogy egy könnyű héjalás (horganyzott acél tetőlemez, vagy természetes pala, vagy bitumenes zsindelylemez, vagy impregnált fazsindely) felülvizsgálat nélkül alkalmazható. A beázások mértékét csak a tető megbontásával tudom, és tudja bármely szakember is egyöntetűen megállapítani. Indirekt módszerekkel, mint pl. víztartam mérés, páramérés, gombaspórák nyomainak meghatározása stb. lehetséges, de a szemrevételezésnél nincs egzaktabbak vizsgálati módszer egyelőre véleményem szerint.
[bookmark: _Hlk113618017]A bruttó 18 millió Ft-ba, az azbesztmentesítés és új héjalás szakszerű felhelyezése a szükséges csomóponti kiadásokkal tartható, ellenben egy modern tetőszerkezethez a megfelelő tetőhőszigetelés és átszellőztetett légrés illetve a tartalék tetőkivezetések mind beletartoznak, ami a mai hőszigetelő anyagárak mellett nem tartható.
Az önkormányzati intézmények vezetőinek javaslatai, kérései az épületek felújítása, karbantartása tárgyban:
Zalakarosi Óvoda és Bölcsőde
· Az óvoda udvarra kivezető folyosóján és a bölcsődei mosdón átvezető esővíz elvezető csatorna nem bírja el a lezúduló csapadékot, ezért folyamatos a beázás. A bölcsődei mosdóban mád a gipszkarton borítás is korhadásnak indult. Évek óta megoldásra várunk. Tudjuk, hogy tervezési hiba történt, de valamilyen megoldást kellene találni a problémára!
· A bölcsőde és óvoda teraszának újra lapozása. A karbantartó folyamatosan cseréli a törött lapokat, de jelenleg már annyi van, hogy a teraszok újbóli burkolására lenne szükség.
· A tetőn a napelemek alatti törött, repedt palák cseréje, mert ott eső esetén folyamatosan szivárog be a víz.
· A tetőn lévő lambéria burkolat festése.
[bookmark: _Hlk113612639]Szociális Alapellátó Szolgálat
· Szükséges volna a festése (2014 óta itt dolgozom, azóta egészen biztosan nem volt a teljes épületre kiterjedő festés), a nyílászárók cseréje, ha szél van, a zárt ablakok, ajtók mellett is mozognak a függönyök.
· A földszinti kazánból gyakran elmegy a nyomás, így előfordul, hogy nincs fűtés, amíg nincs feltöltve a rendszer.
· A földszinten nincs szeparált ügyfél mosdó, egy akadálymentes mellékhelyiség van, a másik mellékhelyiség az étkeztetéshez vezető folyosón található, mely napközben  nem megközelíthető, mivel a folyosó zárva van a kollégák távozását követően. (Így a SZASZ is jelenleg a mozgáskorlátozott mosdót használja)
· Nincs az épületben kihelyezett ivóvíz adagoló, melyre egész nyáron nagy szükség lett volna, a csapvíz erős szagú, és fogyasztása nem igazán szerencsés...
· Az emeleten nyáron 34-36 fok volt, a földszinten ehhez mérten 1-3 fokkal átlagban kevesebb. Az épület hűtése sem megoldott. A falak repedezettek, a pince fel van ázva.
· A belmagasság mérséklése is szükséges lenne, ezzel egyidejűleg a világítás átalakítása is elengedhetetlen. 
· Mivel a Szolgálatok munkatársai tartózkodnak napi szinten, a legnagyobb időintervallumban az épületben, így a fűtést is és a hűtést is megoldaná 2 db légkondicionáló berendezés.
· Amennyiben lehetséges érdemes mérlegelni az emeletre szerelt új kazán áthelyezését a földszintre, mivel feltehetően gazdaságosabb, és technikai problémáktól mentes a működése.

[bookmark: _Hlk113612585]Zalakarosi Közösségi Ház és Könyvtár 
· A Civilház nagyterem: parketta javítása (2021-es maradványból a fedezett megvan rá), de a szakemberrel történt egyeztetés alapján nem javasolt az azonnali javítás, mert még száradnia kell. (2023-ban kell elvégezni).
· Sportudvar: Rekordtán pálya talaj (gumi burkolat) javítások, kapu mögötti hálók javítása, lelátó padozat cseréje. Ez kb. 2-2,5 millió Ft 
· Kertmozi: Sürgős továbbra is a pénztár és a mögötte lévő szoba (raktár) felújítása. Színpad fapadozat cseréje. Tető javítása. A kertmozi keleti oldalán lévő vizesblokkok felújítása. Egy darab center hangfal. Az alsó épület nyugati oldalán lévő faburkolat leszedése, javítása már darabokban esik le. Balesetveszélyes, bontását mindenképp javaslom.
· A beruházási osztálynak kellene felmérni, felméretni a javítási költségeket. (a fent említett munkálatok összege eléri a több tíz millió forintot is)
· Első körben a balesetveszélyes, életveszélyes épületek javítását kellene megoldani minél hamarabb. (Még mielőtt valakit baleset ér).
További felújítások, karbantartások és teendők listáját a mellékelt táblázat tartalmazza.
II. Tájékoztatás intézmények energiatakarékossági elképzeléseiről

Javaslatok az önkormányzati működtetésű épületek energiafelhasználás csökkentésére

A) Nem igényel extra beruházást, a meglévő műszaki állapot és eszközállomány felhasználásával elérhető:

· Ahol az Étv., OTÉK, egyéb jogszabály nem ír elő kötelező minimum hőmérsékletet a fűtési időszakra (ugye itt az idősek otthonai, alapellátási intézmények, bölcsődék, óvodák stb. kivételek), ott lehetősége van az üzemeltetőnek a helyiségek hőmérsékletét leszabályozni. A téli páralecsapódás veszélyes miatt a 18°C alá nem javaslom. A szellőztetésről még a csökkentett helyiséghőmérséklet mellett is gondoskodni kell!
· A hőérzet fenntartása érdekében, főleg a helyhez kötött, ülő munkát végzők, jobban fel kell, hogy öltözzenek.
· Azon helyiségek, amelyek használaton kívül vannak, csak az elfagyás elleni fűtési beállítást kaphatják meg.
· A klímaberendezéseket ki kell kapcsolni, amíg a külső hőmérséklet nem nő 30°C fölé, reggeli és esti szellőztetéssel, árnyékolással kell a hűtést megoldani.
· Ha a klímaberendezés üzemel, nem nyitogatjuk az ablakot, zárva kell tartani a helyiség ajtaját. Ha elhagyjuk a helyiséget, ki kell kapcsolni a berendezést!
· A víz előállítása is energia, annak piszkos szennyvíz változatának feldolgozása is energia, így a lehető legkevesebb ivóvizet pazaroljuk mosogatáskor, kézmosáskor. Szakszerűen, röviden kell vizet vételezni.
· Az elektromos fogyasztók, mint PC-k, monitorok, hűtők, kávégépek, a lehető legalacsonyabb energiasémával működjenek. Pl. legyen a fényerő lecsavarva, a hűtőben nem kell -15°C, legyen csak -5°C.
· Az épületen belüli világítás (ha LED-es, ha hagyományos izzószálas, vagy ha előtétes fénycsöves) lehető legkevesebb használatával.
· A közvilágítás külön döntés kérdése, de megvizsgálandó a szakaszos működtetés, a késleltetett felkapcsolás, és korábbi lekapcsolás. 
· A dolgozók (ez igazából költséghárítás, azért is írtam ide utoljára) házi munkarendbe állítása igény szerint, heti 1÷2÷3 nap akár. Ellenben a beutazás költségére és energiamegtakarítására gondolni kell.

B) Igényel extra beruházást, a meglévő műszaki állapot modernizálásával elérhető:

· Napelemek telepítése a fogyasztás függvényében, a modularitást szem előtt tartva.
· Épületek hőszigetelése és árnyékolása, akár extra hőszigetelése minden hűlő felületen. (nyílászáró, fal, födém, pincefelület stb., redőny, zsalugáter, napellenző, mindenhol)
· Törekedni kell a passzív-ház állapot elérésére minden új beruházáson.
· Hőszivattyús rendszerek telepítése, autonóm, önellátó rendszerek kialakítása napelemekkel és akkumulátor parkokkal együtt.
· Új eszközök vásárlásakor figyelembe venni azok fogyasztási tábláját, lehetőleg energiatakarékos típust választani (pl. egy laptop kevesebbet fogyaszt mint egy asztali PC, a teljesítménye miatt)
· Az épületvilágítás LED-esítése.
· A saját gépjármű flotta felülbírálása, saját napelemparkról tölthető munkagépflotta, buszflotta, személygépjárműflotta felállítása.
· Még több csapadékvíztározó telepítése a közterületeken, önkormányzati ingatlanokon, ahol a locsolóvíz és WC-k öblítővize így adott lenne, és nem a szolgáltatótól kellene megvenni.
· A komplett közvilágítási hálózat LED-esítésével az energiahatékonyság növelése.
· Az összes épületet egy komplex, öntanuló épületfelügyeleti és vezérlési rendszerrel ellátni. (pl. ami azonnal érzékeli hogy kinyitom az ablakot, akkor lekapcsolja a fűtést azonnal, vagy ha érzékeli, hogy 10 percig nem tartózkodik bent valaki a helyiségben, akkor a hűtést optimális hőfokra állítja, vagy a rendszer figyeli a külső hőmérsékletet és páratartamot, és nem engedi senkinek bekapcsolni a klímát, hanem helyette beindít egy gépi szellőztetést csak stb., amibe ugye emberi beavatkozás csak havária esetén lehet)
· Ültessünk mindenhova az épület minimum a déli homlokzata elé lombhullató fát, hiszen télen a napsütést beengedi, a nyári meleg ellen pedig árnyékot ad, így csökkentve az épület hőterhelését.
Intézmények intézkedései: 

Zalakarosi Óvoda és Bölcsőde
Óvoda és bölcsőde
· A napelemeknek köszönhetően áram és melegvíz ellátásunkon sokat tudunk spórolni.
· [bookmark: _Hlk113612428]A fűtésnél, mivel kisgyermekekről van szó, az óvodai csoportok hőmérséklete 20 C° alá, a bölcsődei 21 C° alá nem csökkenhet. Az eddigi 22 C° legfeljebb 1-2 fokkal lehet csökkenteni, a gyerekeket jobban felöltöztetve, melyre felhívhatjuk a szülők figyelmét. Kevesebbet szellőztetünk. 
· A tornaszoba, szertárak hőmérsékletét tudjuk csökkenteni, az előírás szerint ott min. 18 C° lehet.
· Az emeleti fejlesztő szobában / amikor nincs fejlesztés/, mosókonyhában, öltözőben lehajtjuk a radiátorokat, hogy ott csak minimálisan fűtsünk.
· A mosdókban, folyosókon, előtérben a lámpák lekapcsolására felhívtam a dolgozók figyelmét.
· A vízzel való takarékosságot eddig is tanítottuk a gyermekeknek, erre továbbra is törekszünk.
Főzőkonyha:
· Fűtésük az iskolával közös, úgy gondolom, hogy ott is törekszenek az energiatakarékosságra.
· A konyhai berendezések árammal és gázzal működnek, ezeken nem lehet spórolni.
· A konyha, a közbeszerzés augusztus 31.-i megszűnése előtt, a nyersanyogok előzetes beszerzésével nagyon sokat spórolt. Jelenlegi raktárkészlete 4.200.000.- Ft értékű, a korábbi 1.900.000.- Ft-hoz képest. Jelenleg több cégtől vásárolnak, onnan ahol a legolcsóbb.
Zalakarosi Közösségi Ház és Könyvtár

A Civil Házban energiatakarékosan próbáltunk eddig is működni. A nagy termet csak akkor fűtjük, ha valamilyen foglalkozás vagy próba van aznap. Az irodában a hőmérsékletet kb. 20 fokon fogjuk tartani. Helyi rendelet szerint civil szervezetek, oktatási intézmények ingyenesen használhatják a termet. Egyetlen csoportunktól sem várhatjuk el, hogy hozzájárulást (esetleg terembérletet) fizessenek, mert az a művészeti tevékenység megszűnésével fenyegethet. A kis termet kiadhatjuk rendezvények megtartására. Ezt eddig nyári időszakban 2500 Ft/óra díjon adtuk, téli időszakban 3.000 Ft/óra díjon. Javaslom a téli időszakban ennek az összegnek a megemelését. 

Szociális Alapellátó Szolgálat
Az energiatakarékosság érdekében a Szolgálat részéről az alábbi lehetőségeket javasolnánk megfontolni:
Az épület felső szintjének lezárása érdekében szükséges a Zalakarosi Család- és Gyermekjóléti Szolgálat családsegítőjét a földszintre költöztetni.

1. Az előzetesen elhangzott javaslat, miszerint a SZASZ által használt hátsó iroda kerüljön leválasztva, több szempontból is aggályos. 
Ezek: 
•	A családsegítő ezzel a lépéssel 5 ajtó mögé kerülne.
•	Szükségessé válna az első iroda egy részének leválasztása, ami 3 beépített szekrény tároló kapacitásának elvesztését vonná maga után. Ezeket a szekrényeket jelenleg a Szolgálat használja, a megmaradó részben nincs lehetőség másik szekrények elhelyezésére. (pl.: ablakok, ajtók elhelyezkedése, iroda méretének jelentős mértékű csökkenése, stb)
•	akadálymentesítés szempontjából sem előnyös lépés lenne, hisz az 5 ajtón át kell jutni, valamint az emeleti, és a pincébe vezető lépcsősor lezárása is esedékessé válna balesetmegelőzés okán is. 
•	a hátsó irodába szükség volna egy kézmosó kialakítására is.
A földszinten jelenleg egy kis iroda van használaton kívül. Ez méretét tekintve ügyfélfogadásra alkalmatlan, arra azonban alkalmas lenne, ha a térfigyelő rendszer ebben lenne elhelyezve. Nem áttelepítést igényelne a művelet, hisz a rendszer jelenleg az emelletti irodával közös falon található. A rendszer karbantartás keretében áthelyezhető a másik szobába. 
Véleményem szerint kisebb költséget okozna, és jelentősebb átalakítást nem vonna maga után, ha a családsegítő a térfigyelő rendszer jelenlegi irodájába költözne. Ez méretét tekintve alkalmasabb ügyfélfogadásra is. Valamint a folyosón rendelkezésre áll a vizesblokk.

2. Annak érdekében, hogy az önkormányzati fenntartású intézmények egy helyen legyenek elérhetők az ügyfelek számára, a SZASZ telephelyét át lehetne helyezni a volt védőnői rendelőbe. (Fő u. 6) Ott rendelkezésre áll vizesblokk, az első rész (korábbi váró) alkalmas irodának, valamint a segédeszközök tárolására is volna kapacitás.
Ebben az esetben a SZASZ jelenlegi irodája megfelelne a családsegítő elvárt körülményeinek. 

A Szolgálatok korábban megtekintették a Petőfi u. 19. sz. alatti ingatlant, mely méretét, elhelyezkedését, egyéb adottságait tekintve alkalmas lenne a Szolgálatok befogadására. 



Határozati javaslat:

A Képviselőtestület
1. Az önkormányzati ingatlanok felújításáról, karbantartásáról és az energiatakarékossági intézkedésekről adott tájékoztatást elfogadja azzal, hogy a tárgyévi felújítási kérdésekről minden évben a tárgyévi költségvetés elfogadásával egyidejűleg döntéshozatalra kerül sor a tárgyévi prioritások meghatározásával, pénzügyi fedezet hozzárendelése mellett.
2. A tájékoztatóból fakadóan az alábbi teendőket határozza meg:
2.1. 
2.2. 
2.3. 
2.4. 

Határidő: 2022. szeptember 30. és folyamatos
Operatív felelős: Imre András


Zalakaros, 2022. szeptember 9.						

Novák Ferenc

